תקנות להסדר התדיינויות בסכסוכי משפחה (הוראת שעה) התשע"ו- 2016

|  |
| --- |
| בתוקף סמכותי לפי סעיף 5 לחוק להסדר התדיינויות בסכסוכי משפחה (הוראת שעה) התשע"ה- 2014 [[1]](#footnote-1) (להלן- החוק), סעיף 26 לחוק בתי משפט לענייני משפחה התשנ"ה- 1995[[2]](#footnote-2), סעיפים 107 עד 109 לחוק בתי המשפט [נוסח משולב] התשמ"ד- 1984[[3]](#footnote-3) (להלן-חוק בתי המשפט), סעיף 27 לחוק הדיינים התשט"ו- 1955[[4]](#footnote-4), באישור ועדת החוקה חוק ומשפט של הכנסת לעניין תקנות 4, 10 עד 13 ו-14, ובהיוועצות עם ראשי בתי הדין הדתיים לעניין תקנה 2 ו-10 עד 12, 13 ו-14 אני מתקינה תקנות אלה: |
| הגדרות |  | בתקנות אלה- |
|  |  | "בא כוח" – עורך דין, ולעניין בית דין רבני ובית דין שרעי – גם טוען רבני וטוען שרעי לפי העניין; |
|  |  | "הממונה הארצי על יחידות הסיוע" – כמשמעותו בסעיף 2 לצו בית המשפט לענייני משפחה (יחידת הסיוע – כישורים מקצועיים ופיקוח מקצועי), התשנ"ו - 1996[[5]](#footnote-5); |
|  |  | "סדרי הדין"- סדרי הדין לפי הערכאה השיפוטית המוסמכת לדון בעניין ושאליה הוגשה הבקשה או התובענה; |
|  |  | "פגישות מהו"ת"- פגישות מידע היכרות ותיאום בסכסוך בענייני משפחה כמשמעותן בסעיף 3 לחוק;  |
|  |  | "תקנות הסיוע המשפטי"- תקנות הסיוע המשפטי התשל"ג- 1973[[6]](#footnote-6). |
| הגשת בקשה ליישוב סכסוך |  | בקשה ליישוב סכסוך תוגש למזכירות ערכאה שיפוטית בידי מבקש או בא כוחו ערוכה לפי טופס 1 שבתוספת, לפי כללי הסמכות המקומית הקבועים בסדרי הדין. |
| המצאת הבקשה ליישוב סכסוך והזמנת הצדדים לפגישות מהו"ת |  | 1. מזכירות הערכאה השיפוטית תמציא למבקש הזמנה לפגישת המהו"ת הראשונה ערוכה לפי טופס 2 שבתוספת וכן דברי הסבר על הליך הבקשה ליישוב סכסוך, ועל פגישות המהו"ת מטעם יחידת הסיוע שליד הערכאה השיפוטית; בסיום הפגישה הראשונה תזמן יחידת הסיוע את הצדדים לעד שלוש פגישות נוספות לפי הצורך.
 |
|  |  | 1. העתק של הבקשה, וכן ההזמנה ודף מידע ובו דברי ההסבר יומצאו למשיב באחת הדרכים האלה:
 |
|  |  |  | 1. בהמצאה על ידי הערכאה השיפוטית למען שימסור המבקש בדואר רשום עם אישור מסירה, או באמצעי אלקטרוני לכתובת דואר אלקטרוני של המשיב שימסור המבקש, בדרך מאובטחת המאפשרת גישה לבקשה על ידי המשיב בלבד, והמתעדת את קבלת הבקשה והזמנה על ידו;
 |
|  |  |  | 1. במסירה אישית על ידי הערכאה השיפוטית לפי סדרי הדין;
 |
|  |  |  | 1. באמצעות בא כוחו של המבקש, אם סדרי הדין האמורים מאפשרים המצאה בדרך זו; אם ההמצאה היא באמצעות בא כח, תמסור לו מזכירות הערכאה השיפוטית הזמנה אישית ודברי הסבר כדי שימסרם למבקש, וכן מעטפה ובה העתק הבקשה בצירוף ההזמנה ודברי ההסבר כדי שימציאם למשיב בתוך 3 ימים מיום הגשת הבקשה.
 |
|  |  | 1. בהמצאת בקשה ליישוב סכסוך, והזמנה לפגישת מהו"ת ראשונה מחוץ לתחום השיפוט של מדינת ישראל יחולו ההוראות לעניין המצאה מחוץ לתחום השיפוט החלים בערכאה השיפוטית שבה הוגשה הבקשה; נדרש לפי אותן הוראות היתר המצאה אל מחוץ לתחום השיפוט, תהיה הבקשה למתן היתר קצרה ותמציתית ותכלול רק את עיקרי העובדות הדרושות לצורך מתן ההיתר, ורשאית הערכאה השיפוטית למחוק או להורות על תיקון בקשה להיתר המצאה שהוגשה לה שלא נערכה בצורה קצרה ותמציתית או שכללה עובדות שאינן דרושות לצורך הדיון בבקשה, ולחייב את מגישה בהוצאות משפט.
 |
| אי התייצבות צד לפגישות המהו"ת שנקבעו |  | 1. דינה של הזמנה לפגישת מהו"ת כדין הזמנה לבית המשפט; לא התייצב צד לפגישת המהו"ת לפי ההזמנה, תדווח על כך יחידת הסיוע לערכאה השיפוטית; הודעת יחידת הסיוע תישמר בתיק שנפתח בערכאה השיפוטית, ורשאית הערכאה השיפוטית לבקשת צד שהתייצב לפגישות המהו"ת, להטיל הוצאות על הצד שלא התייצב, להאריך את תקופת עיכוב ההליכים לפי תקנה 15, וכן למחוק את הבקשה או התובענה שהוגשה אם המבקש לא התייצב .
 |
|  |  | 1. לא התייצב צד לפגישת המהו"ת לפי הזמנה, וחלפה תקופת עיכוב ההליכים, רשאית ערכאה שיפוטית להטיל הוצאות בין אם הוגשה לה תובענה לפי סעיף 4 לחוק ובין אם לאו, וכן רשאית ערכאה אחרת שהוגשה לה תובענה להטיל הוצאות כאמור; בסעיף קטן זה – "ערכאה שיפוטית" – לרבות רשם בבית המשפט לענייני משפחה.
 |
| פגישות המהו"ת בתקופת עיכוב ההליכים |  | 1. במסגרת פגישות המהו"ת תיתן יחידת הסיוע לצדדים מידע ושירותים כאמור בסעיף 3(ג) לחוק ותסייע להם לבחון את התאמתם של דרכים ושירותים כאמור באותו סעיף ליישוב הסכסוך שביניהם.
 |
|  |  | 1. הפגישה הראשונה תיועד להיכרות עם הצדדים ולהערכת הסכסוך כדי לבחון דרכים ליישוב הסכסוך בהסכמה והצדדים יתייצבו בה לבדם; בפגישה זו לא ייעשה נסיון ליישוב הסכסוך המשפטי, למעט ניסיון להגיע להסכמה בעניין הסדרים זמניים כאמור בסעיף 3(ג)(4) לחוק בלבד, אם הצדדים מעוניינים בכך ולאחר שניתנה להם הזדמנות להתייעץ עם באי כוחם בעניין.

לדיון- נושא שילובם של עורכי הדין נידון כבר בוועדה במהלך הדיונים בחוק המסמיך, לפיכך ישנה חשיבות רבה לוודא שהנוסח מקובל על הגורמים השונים שהשתתפו בדיוני הוועדה בעת גיבוש החוק. דווח לנו שהנוסח מקובל על לשכת עוה"ד ונדרש לוודא כי הוא מקובל על הגורמים הנוספים.  |
|  |  | 1. המשך הפגישות לפי שיקול דעת יחידת הסיוע, ייועד להמשך מימוש תפקידי יחידת הסיוע כאמור בסעיף 3(ג) לחוק ויחידת הסיוע תחליט על אופיה של כל אחת מהפגישות, ככל האפשר בהיוועצות עם עורך דין מיחידת הסיוע; יועדה פגישה אחת או יותר במסגרת פגישות המהו"ת לנסות לסייע לצדדים ליישב את הסכסוך המשפטי ביניהם כולו או מקצתו יהיו הצדדים רשאים לצרף לישיבה כאמור את באי כוחם.
 |
|  |  | 1. על אף האמור בתקנה זו יחידת הסיוע רשאית להזמין לפגישה אחת או יותר כל אדם שנוכחותו עשויה לתרום ליישוב הסכסוך ובלבד שהסכים לכך, ושהצדדים הסכימו לנוכחותו.
 |
|  |  | 1. לא יחתמו הצדדים בעת פגישות המהו"ת ביחידת הסיוע על הסכם בעניין הסכסוך המשפחתי, ולא יקבלו על עצמם התחייבות משפטית, לרבות לעניין הסדרים זמניים לתקופת עיכוב ההליכים והסכמה להמשך יישוב הסכסוך בהסכמה אלא לאחר שניתנה להם הזדמנות להיוועץ בבאי כוחם או בכל אדם אחר, לרבות בנוגע לניסוח ההסכם; עובד יחידת הסיוע יביא בפני הצדדים את זכותם להתייעץ בבא כח ובכל אדם אחר כאמור בתקנה זו וכן ימסור להם מידע בדבר האפשרות לקבל סיוע משפטי לפי חוק הסיוע המשפטי התשל"ב- 1972[[7]](#footnote-7), ותקנות הסיוע המשפטי, למי שזכאי לכך.
 |
|  |  | 1. הממונה הארצי על יחידות הסיוע או מי שיסמיך לכך רשאי לאשר במקרים חריגים בהחלטה מנומקת בכתב לקיים את הפגישות או חלק מהן במקום שמחוץ ליחידות הסיוע, או באמצעות שימוש באמצעי תקשורת וללא התייצבות צד מהצדדים.
 |
|  |  | 1. יחידת הסיוע רשאית בהסכמת שני הוריו של הקטין להזמין קטין לדבר לפניה אם ראתה כי הדבר הוא לטובת הילד; על דברי הקטין יחולו הוראות החיסיון החלות על דברים הנאמרים ביחידת הסיוע, בכפוף לאמור בכל דין.

לדיון- שאלת הצורך בהסכמת שני ההורים לשמיעת הקטין גם אם הדבר הוא לטובתו. |
|  |  | 1. יחידת הסיוע רשאית במקרים מיוחדים לפנות לערכאה השיפוטית בהמלצה על מינוי אפוטרופוס לדין לקטין שישתתף בפגישות המהו"ת ובהליכים להמשך יישוב הסכסוך, במקרים שבהם בהעדר מינוי כאמור עלולה זכותו של קטין להיפגע פגיעה של ממש.
 |
| חיסיון  |  | סעיף 5א לחוק בתי המשפט לענייני משפחה התשנ"ה- 1995[[8]](#footnote-8) וסעיף 3 לחוק בתי דין דתיים (יחידות סיוע) התשע"א-2011[[9]](#footnote-9) יחולו על פגישות המהו"ת לעניין איסור פרסום, חיסיון ואי קבילות של מידע שנמסר ליחידת הסיוע. |
| בחינה והמלצה על דרכים ליישוב הסכסוך בהסכמה |  | 1. בתום ישיבת המהו"ת האחרונה, ועל בסיס הכרות יחידת הסיוע עם הצדדים, כאמור בסעיף 3(ג)(3) לחוק, תמליץ יחידת הסיוע לצדדים בעניין ההליך המתאים לדעתה ליישוב הסכסוך ביניהם ובכלל זה בדרך של ייעוץ, גישור, גירושין בשיתוף פעולה, וטיפול משפחתי או זוגי; וכן רשאית יחידת הסיוע להציע לצדדים לסייע להם בעצמה ליישב את הסכסוך מבלי להפנותם להמשך הליך ליישוב הסכסוך מחוץ ליחידת הסיוע במקרים מיוחדים ולפי נהלים שיורה הממונה הארצי על יחידות הסיוע לעניין זה, ובלבד שהצדדים הודיעו על הסכמתם להאריך את תקופת עיכוב ההליכים לתקופה נוספת כאמור בתקנה 8(א).

לדיון- הגדרת גירושין בשיתוף פעולה לעניין התקנות.  |
|  |  | 1. המליצה יחידת הסיוע על הליך גישור, תביא יחידת הסיוע בפני הצדדים את רשימת המגשרים לפי תקנות בתי המשפט לעניין מגשרים לפי סעיפים 79ד ו- 109 לחוק בתי המשפט (להלן -תקנות רשימת המגשרים) ותמליץ להם על סוגי מגשרים מתוך הרשימה, המתאימים למאפייניהם, למאפייני ילדיהם, ולמאפייני הסכסוך שביניהם, וזאת מבלי לגרוע מזכותם לפנות לכל מגשר אחר.
 |
|  |  | 1. המלצת יחידת הסיוע על דרכים שיש בהן כדי ליישב את הסכסוך בהסכמה תיעשה על יסוד השיקולים המפורטים להלן ורשאית יחידת הסיוע להיוועץ לעניין גישור עם יחידת הגישור, כמשמעותה בתקנות רשימת המגשרים:
 |
|  |  |  | 1. תחומי התמחותו של מי שפועל ליישוב הסכסוך ותחום עיסוקו;
 |
|  |  |  | 1. אזורי פעילותו;
 |
|  |  |  | 1. השפות שאותן הוא דובר;
 |
|  |  |  | 1. מאפיינים מיוחדים הנדרשים לדעת יחידת הסיוע לצורך יישוב הסכסוך, בשים לב בין השאר לטובת ילדיהם של הצדדים זכויותיהם וצרכיהם.
 |
|  |  | 1. ההמלצה תיעשה, ככל האפשר באופן שוויוני בכפוף לשיקולים המפורטים בתקנה זו.
 |
| הודעת הצדדים |  | 1. שני הצדדים יודיעו ליחידת הסיוע בתוך עשרה ימים מיום פגישת המהו"ת האחרונה אם הם מעוניינים להמשיך בהליך חלופי ליישוב הסכסוך שהציעה להם יחידת הסיוע או בהליך חלופי אחר שיציינו, ולחלופין יודיעו אם לא הגיעו לידי הסכמה על המשך ההליך ליישוב הסכסוך; הסכימו הצדדים להמשיך בהליך חלופי ליישוב סכסוך יציינו את תקופת ההארכה המוסכמת עליהם לעיכוב ההליכים (להלן – תקופת ההארכה המוסכמת) שבה לא ניתן יהיה להגיש תובענות כאמור בסעיף 3(ה) לחוק.
 |
|  |  | 1. הודעות הצדדים לפי תקנת משנה (א) ייערכו לפי טופס 3 שבתוספת; יחידת הסיוע תדווח על כך לערכאה השיפוטית; בהעדר הסכמת הצדדים, רשאי המבקש להגיש תובענה לערכאה שיפוטית מוסמכת לפי סעיף 4 לחוק.
 |
|  |  | 1. בתום תקופת ההארכה המוסכמת יודיעו שני הצדדים בנוסח ערוך לפי טופס 3 שבתוספת לערכאה השיפוטית המוסמכת, בצירוף העתק ליחידת הסיוע אם הגיעו לידי יישוב הסכסוך שביניהם בהסכמה, ורשאים הם להודיע באמצעות הטופס האמור על הסכמתם להאריך את התקופה לתקופה נוספת שעליה יחליטו; לא הגיעו הצדדים לידי הסכמה וחלפה תקופת ההארכה המוסכמת רשאי המבקש להגיש תובענה לערכאה שיפוטית מוסמכת לפי סעיף 4 לחוק בתוך חמישה עשר ימים מהיום שבו תמה תקופת ההארכה המוסכמת.
 |
|  |  | 1. ביקש צד להפסיק את ההליך ליישוב הסכסוך לפני תום תקופת ההארכה המוסכמת יודיע על כך בכתב לצד שכנגד עם העתקים לערכאה השיפוטית וליחידת הסיוע; ניתנה הודעה כאמור רשאי המבקש להגיש תובענה לערכאה שיפוטית מוסמכת לפי סעיף 4 לחוק, בתוך חמישה עשר ימים מיום מתן ההודעה לצד שכנגד.
 |
| הודעה נלווית לתובענה בעניין של סכסוך משפחתי |  | בכל תובענה בעניין של סכסוך משפחתי המוגשת לערכאה מוסמכת בחלוף תקופות עיכוב ההליכים שלפי חוק זה, יציין המבקש את מקום הגשת הבקשה ליישוב סכסוך שקדמה לתובענה, את מועד הגשתה ואת מספרה, וכן אם הוארכה תקופת עיכוב ההליכים - את תקופת ההארכה המוסכמת, ויצרף בקשות והחלטות בעניין סעדים זמניים ודחופים אם הוגשו בתקופת עיכוב ההליכים. |
| בקשה לסעד זמני לתקופת עיכוב ההליכים |  | 1. בקשה לסעד זמני לשמירת המצב הקיים ובכלל זה צו לעיכוב יציאה מן הארץ או צו עיקול (להלן- סעד זמני) בתקופת עיכוב ההליכים, תערך בצורה תמציתית לפי טופס 4 שבתוספת ותוגש לערכאה השיפוטית שלה הוגשה הבקשה ליישוב סכסוך, או לכל ערכאה שיפוטית אחרת המוסמכת לדון בבקשה כזו לפי דין, ובלבד שצד המגיש מספר בקשות יגישן לאותה ערכאה כאמור; הבקשה תיערך בצורה קצרה ותמציתית ותכלול אך ורק את עיקרי העובדות הדרושות לצורך הדיון בה; לבקשה יצורפו אסמכתאות ותצהיר.
 |
|  |  | 1. הוגשה בקשה לסעד זמני לערכאה שיפוטית אחרת מזו שאליה הוגשה בקשה ליישוב סכסוך, יציין מגיש הבקשה בטופס הערוך לפי טופס 4 את קיומה של הבקשה ליישוב סכסוך שהוגשה לערכאה הראשונה, וכן בקשות לסעד זמני אם הוגשו לערכאה הראשונה וההחלטות שניתנו בהן; צד שהגיש בקשה לסעד זמני לאחר הגשת בקשה כאמור לערכאה שיפוטית אחרת יעביר העתק ממנה ומכל החלטה שניתנה בה לשתי הערכאות.
 |
| סדרי דין בבקשה לסעד זמני  |  | 1. תשובת המשיב לבקשה לסעד זמני לפי תקנה 10 תוגש בתוך עשרה ימים, בצירוף אסמכתאות ותצהיר; התשובה תיערך בצורה קצרה ותמציתית ותכלול אך ורק את עיקרי העובדות בתגובה לבקשה.
 |
|  |  | 1. הערכאה השיפוטית רשאית למחוק או להורות על תיקון בקשה או תשובה לסעד זמני שהוגשה לה שלא נערכו בצורה קצרה ותמציתית או שכללו עובדות שאינן דרושות לצורך הדיון בבקשה, ולחייב את מגישה בהוצאות משפט, וכן רשאית היא למחוק את הבקשה או לדחות את הדיון בה אם מגיש הבקשה לא התייצב לפגישות המהו"ת.
 |
|  |  | 1. בכפוף לאמור בתקנות אלה יחולו על בקשה לסעד זמני סדרי הדין, ובכלל זה האפשרות למתן סעד זמני במעמד צד אחד אם סדרי הדין מאפשרים זאת.
 |
| בקשה לסעד דחוף |  | 1. צד רשאי להגיש בכל עת לערכאה שיפוטית המוסמכת בקשה לסעד דחוף ערוכה לפי טופס 5 שבתוספת בעניינים הבאים:
 |
|  |  |  | 1. בקשה לאישור פעולה דחופה רפואית בקטין לרבות בדיקה טיפול ואשפוז פסיכיאטרי דחופים כשאין הסכמה בין ההורים;
 |
|  |  |  | 1. בקשה להנפקת דרכון ולאישור ליציאת קטין לחוץ לארץ לפעילות חינוכית קבוצתית או לצורך אחר שלא היה צפוי קודם לכן כשהיציאה אמורה להתקיים בתוך 30 ימים ממועד הגשת הבקשה ;
 |
|  |  |  | 1. בקשה לסעד דחוף בעניין מזונות ילדים לתקופת עיכוב ההליכים או בעניין הבטחת קשר של קטין עם כל אחד מהוריו, לתקופת עיכוב ההליכים, במקרים חריגים שבהם המתנה לפגישת המהו"ת הראשונה תגרום נזק של ממש לצדדים או לילדיהם, לפי העניין;
 |
|  |  |  | 1. תובענה דחופה לגירושין כשהנתבע מתגורר מחוץ לישראל נמצא בישראל, או בנסיבות מיוחדות אחרות, והכל בלבד שהמתנה לתום תקופת עיכוב ההליכים עשויה למנוע את התרת הנישואין.
 |
|  |  | 1. לבקשה לסעד דחוף יצורפו אסמכתאות לרבות לעניין הדחיפות; הבקשה והתשובה לה ייכללו אך ורק את עיקרי העובדות הדרושות לצורך הדיון בהן, הייתה הבקשה לפי תקנת משנה (א)(3) תכלול אך ורק פרטים בעניין הכנסות הצדדים וצרכי הילדים.
 |
|  |  | 1. אין באמור בתקנה זו כדי לגרוע מאפשרות מבקש להגיש בקשה ליישוב סכסוך גם בעניינים המפורטים בה.
 |
| סדרי דין בבקשה לסעד דחוף |  | 1. ראתה ערכאה שיפוטית כי לא היתה דחיפות בבקשה, רשאית היא למחוק את הבקשה או להימנע מלדון בה ולהורות למבקש להגיש בקשה ליישוב סכסוך; אם בקשה ליישוב סכסוך הייתה תלויה ועומדת בין הצדדים וטרם חלפה תקופת עיכוב ההליכים תפנה את המבקש ליחידת הסיוע כדי שתידרש גם לעניין לגביו הוגשה הבקשה לסעד הדחוף.
 |
|  |  | 1. הערכאה השיפוטית רשאית למחוק או להורות על תיקון בקשה לסעד דחוף שהוגשה לה שכללה עובדות שאינן דרושות לצורך הדיון בה ולחייב את מגישה בהוצאות משפט.
 |
| הוראות מיוחדות  |  | 1. בקשה לסעד זמני לפי סעיף 3(ו) לחוק בעניין מזונות והחזקת ילדים והתשובה לה, ייערכו בצורה תמציתית ויכללו רק עובדות הדרושות לצורך הדיון בהן; הערכאה השיפוטית רשאית למחוק או להורות על תיקון בקשה להסדרים זמניים או תשובה לה שהוגשו לה הכוללות עובדות שאינן דרושות לצורך הדיון בבקשה ולחייב את מגישה בהוצאות משפט.
2. הוגשה לערכאה שיפוטית תובענה בעניין מזונות או מדור בתום תקופת עיכוב ההליכים ייראו אותה כאילו הוגשה במועד הגשת הבקשה ליישוב הסכסוך, ואולם מועד הגשת התגובה של הצד שכנגד יחול לפי סדרי הדין ממועד ההגשה בפועל.

לדיון- חסרה הוראה בדבר קיצור הליכים למזונות זמניים והסדרי קשר כפי שנקבע בחוק. |
| קיצור תקופת עיכוב ההליכים או הארכתה |  | 1. בעניינים אלה רשאית הערכאה השיפוטית לקצר את תקופת עיכוב ההליכים:
 |
|  |  |  | 1. לצורך הגשת בקשה דחופה בענין העברת ילד למסגרת חינוכית;
 |
|  |  |  | 1. לצורך הגשת בקשה דחופה לעניין טיפול פסיכולוגי או בקשה שאינה דחופה בעניין בדיקה, טיפול או אשפוז פסיכיאטרי בקטין;
 |
|  |  |  | 1. לצורך הגשת תובענה בעניין של סכסוך משפחתי אם חלפה יותר משנה מיום הגשת בקשה ליישוב סכסוך בין הצדדים, אך מתקיימת בין הצדדים התדיינות שיפוטית בעניין אחר של סכסוך משפחתי, או שהתדיינות כאמור הסתיימה בסמוך לפני הגשת הבקשה החדשה;
 |
|  |  |  | 1. בקשה לסעד דחוף בעניין מזונות או החזקת ילדים וסדרי קשר, לתקופת עיכוב ההליכים, במקרים חריגים בהם המתנה לתום תקופת עיכוב ההליכים תגרום נזק של ממש לצדדים או לילדיהם;
 |
|  |  |  | 1. לצורך הגשת תובענה בעניין של סכסוך משפחתי אם כתובת הצד השני אינה ידועה או שהוא מתגורר מחוץ לישראל או שוהה מחוץ לישראל לתקופה שאיננה מאפשרת את קיום פגישות המה"ות;
 |
|  |  |  | 1. לצורך הגשת תובענה של צד אם נגד הצד השני הוצא צו הגנה לפי חוק למניעת אלימות במשפחה התשנ"א-1991[[10]](#footnote-10), או שהוגש נגדו כתב אישום, עקב עבירות אלימות או מין כנגד בן או בת הזוג או כנגד ילדם של בני הזוג או של אחד מהם בעניין של סכסוך משפחתי לפי שיקול דעתה של יחידת הסיוע;

לדיון- האם ראוי להתנות את הגשת התובענה בשיקול דעתה של יחידת הסיוע כפי שמוצע. |
|  |  |  | 1. לצורך הגשת תובענה של אשה הנמצאת במקלט לנשים מוכות בעניין של סכסוך משפחתי לפי שיקול דעתה של יחידת הסיוע;

לדיון- האם ראוי להתנות את הגשת התובענה בשיקול דעתה של יחידת הסיוע כפי שמוצע. |
|  |  |  | 1. לצורך הגשת תובענה למזונות לפי הסכמים ואמנות בין מדיניות שישראל צד להן;
 |
|  |  |  | 1. לצורך הגשת בקשה לאכיפה והכרה של פסק דין זר שבסמכות בית משפט לענייני משפחה;
 |
|  |  |  | 1. לצורך הגשת תובענה לחלוקת רכוש או לפסיקת מזונות אם לאחד הצדדים הוצא צו כינוס או מתנהל בעניינו הליך פשיטת רגל;
 |
|  |  |  | 1. לצורך הגשת בקשה לסידור גט בהסכמת הצדדים.
 |
|  |  | 1. על אף האמור בתקנת משנה (ד), לעניין פסקה (8) ניתן יהיה להגיש בקשה גם לפני קיום פגישת מהו"ת ראשונה.
 |
|  |  | 1. בעניינים אלה רשאית הערכאה השיפוטית להאריך את תקופת עיכוב ההליכים:
 |
|  |  |  | 1. הצד השני גרם לביטול פגישות מהו"ת או לא הופיע אליהן בחוסר תום לב;
 |
|  |  |  | 1. נבצר מאחד מהצדדים להשתתף בפגישות המהו"ת בתוך התקופה שנועדה לכך בשל אבל, מחלה או מחלה של בן משפחה מדרגה ראשונה;
 |
|  |  |  | 1. מקרים שבהם אחד הצדדים לבקשה ליישוב סכסוך היה מחוץ לישראל במועד הגשת הבקשה והארכת תקופת עיכוב ההליכים נדרשת כדי לאפשר את קיומן של פגישות המהו"ת ובלבד שאותו צד צפוי לשוב תוך זמן קצר.
 |
|  |  | 1. לא תקצר ולא תאריך ערכאה שיפוטית את תקופת עיכוב ההליכים אלא לאחר שקיבלה באותו עניין המלצה מיחידת הסיוע  ואת עמדת הצדדים בכתב או בעל פה; המלצת יחידת הסיוע תינתן ככל האפשר לאחר קיומה של פגישת מהו"ת אחת לפחות עם הצדדים.
 |
|  |  | 1. בקשה לקיצור או להארכה של תקופת עיכוב ההליכים תוגש אם ניתנה המלצת יחידת הסיוע בדבר, תיערך לפי טופס 6 שבתוספת בצורה תמציתית ותכלול רק עובדות הדרושות לצורך הדיון בהן; הערכאה השיפוטית רשאית למחוק או להורות על תיקון בקשה כאמור שהוגשה לה הכוללת עובדות שאינן דרושות לצורך הדיון בבקשה ולחייב את מגישה בהוצאות משפט.

לדיון- הקושי בהתניית הגשת הבקשה בהמלצת יחידת הסיוע ויצירת חסם כאמור.  |
|  |  | 1. האריכה ערכאה שיפוטית או קיצרה את תקופת עיכוב ההליכים לפי תקנות משנה (א)(3), (ג)(1) או (3) וראתה כי ההארכה נדרשה בשל התנהגות שלא בתום לב של אחד מהצדדים, רשאית היא או הרשם לחייבו בהוצאות משפט.

לדיון- ההצדקה להחיל את ההוראה על תקנת משנה (א)(3) ו-(ג)(3). |
|  |  | 1. קיצרה או האריכה ערכאה שיפוטית את תקופת עיכוב ההליכים יחולו המועדים שבחוק לעניין הגשת תובענות ולעניין בקשה לקביעת הסדרים זמניים המוגשת לפי סעיף 3(ו) לחוק, מתום תקופת עיכוב ההליכים המקוצרת או המוארכת לפי העניין; קיצרה ערכאה שיפוטית את תקופת עיכוב ההליכים לעניין מסוים, לא יוכל צד להגיש תובענה בכל עניין אחר, עד לתום תקופת עיכוב ההליכים הקבועה בחוק.
 |
| תחילה ותחולה והוראת מעבר |  | 1. תחילתן של תקנות אלה למעט תקנה 7(ב) עד (ד) ביום י"א בתמוז התשע"ו (17 ביולי 2016), (להלן –יום התחילה).
 |
|  |  | 1. תקנות אלה לא יחולו על תובענות בעניין של סכסוך משפחתי שהוגשו לערכאה שיפוטית לפני יום התחילה.
 |
|  |  | 1. תחילתה של תקנה 7(ב) עד (ד) ביום תחילתן של תקנות רשימת המגשרים[[11]](#footnote-11), ואולם עד יום זה, יופנו הצדדים לרשימת מגשרים זמנית שתפורסם באתר האינטרנט של משרד הרווחה והשירותים החברתיים.

לדיון- כיצד מתכוונים לגבש את הרשימה לפני תחילתן של תקנות רשימת המגשרים? |
| שמירת דינים  |  | * + 1. בכל מקום שבו אין בתקנות אלו הוראה סותרת, ימשיכו לחול סדרי הדין הנהוגים בערכאה השיפוטית.
 |
|  |  | * + 1. אין באמור בתקנות אלה לגרוע מזכותו של צד להגיש תובענה לערכאה שיפוטית מוסמכת בלא להגיש תחילה בקשה ליישוב סכסוך בעניינים שהחוק אינו חל בהם, ובכלל זה בהליכים לפי חוק למניעת אלימות במשפחה, התשנ"א 1991[[12]](#footnote-12), ולפי חוק מניעת הטרדה מאיימת, התשס"ב, 2001[[13]](#footnote-13), ובהליכים שבהם המדינה היא צד לסכסוך המשפחתי.

הערה- החוק אינו חל על התובענות האמורות ואין צורך לציין זאת בתקנות. |
|  |  | לדיון- התליית תקנות סד"א הנוגעות להגשת בקשה ליישוב סכסוך (258כ, כא, כג, כה, לג 11, 265(ד)-(ה) בתקופת הוראת השעה. |

תוספת

(תקנות 2, 3, 8, 10, 12 ו-15)

**טופס 1**

**(תקנה 2)**

**בקשה ליישוב סכסוך לפי תקנה 2 לתקנות להסדר התדיינויות בסכסוכי משפחה התשע"ו- 2016**

תאריך\_\_\_\_\_\_\_\_\_\_\_\_\_\_

בערכאה השיפוטית­­­­­­\_\_\_\_\_\_\_\_\_\_

ב\_\_\_\_\_\_\_\_\_\_\_\_\_\_\_\_\_\_

**בעניין שבין המבקש**:

תעודת זהות

מרחוב

טלפון:

אם המבקש מיוצג על ידי בא כוח:

בא כוח המבקש:

עורך הדין

מרחוב :

טלפון:

פקסימילה:

דואר אלקטרוני:

**לבין המשיב:**

תעודת זהות

מרחוב :

טלפון:

פקסימילה:

דואר אלקטרוני:

הואיל ונתגלע סכסוך ביני לבין \_\_\_\_\_\_\_\_\_\_, שהוא בן זוגי/הורהו של ילדי/ילדי/אבי/אמי (מחק את המיותר)

אני פונה לערכאה השיפוטית בבקשה ליישוב הסכסוך בדרכי שלום ובלא התדיינות משפטית, ולהפניה ליחידת הסיוע שליד בית המשפט.

 חתימת המבקש

**טופס 2**

 **(תקנה 3)**

**יחידת הסיוע שליד בית המשפט לעניני משפחה/בית הדין הרבני/בית הדין השרעי**

הזמנה לפגישת מהו"ת לבחינת האפשרות ליישוב סכסוך משפחה בהסכמה

**תאריך\_\_\_\_\_\_\_\_\_\_\_\_\_**

**מספר תיק \_\_\_\_\_\_\_\_\_\_\_\_\_\_\_\_\_**

**לכבוד המבקש/ המשיב**

(1) לפי סעיף 3 לחוק להסדר התדיינויות בסכסוכי משפחה (הוראת שעה) התשע"ה- 2014, אתה מוזמן לפגישות מידע, היכרות ותיאום (להלן – פגישות מהו"ת) ביחידת הסיוע שליד בית המשפט לעניני משפחה/בית הדין הרבני/בית הדין השרעי;

(2) מצורף עלון הסבר על פגישות המהו"ת ועל ההליך ליישוב סכסוכי משפחה בהסכמה;

(3) מועד פגישת המהו"ת הראשונה נקבע לתאריך \_\_\_\_\_\_\_ בשעה\_\_\_\_\_\_\_;

(4) בפגישות ייקבעו מועדים לעד שלוש פגישות מהו"ת נוספות לפי הצורך;

(5) פגישות המהו"ת אינן כרוכות בתשלום;

(6) עליך להתייצב לפגישות המהו"ת בעצמך, וללא נלווים ובכלל זה ללא באי כח;

(7) דינה של הזמנה זו כדין הזמנה לדיון בבית המשפט; אם לא תתייצב לפגישות המהו"ת, בית המשפט/ בית הדין הרבני/ בית הדין השרעי יהיה רשאי, בין השאר לחייב אותך בהוצאות.

 כתובת יחידת הסיוע:

טלפון לבירורים:

תאריך: \_\_\_\_\_\_\_\_\_\_       חתימת מזכירות בית המשפט/עובד יחידת הסיוע

**טופס 3**

**(תקנה 8)**

**הודעת הצדדים על החלטתם להמשיך בהליכים ליישוב סכסוך בהסכמה**

**הצדדים רשאים להגיש הטופס בנפרד**

תאריך\_\_\_\_\_\_\_\_\_\_\_\_\_\_

מספר תיק \_\_\_\_\_\_\_\_\_\_\_\_\_\_\_\_\_\_

**בעניין שבין המבקש:**

**לבין המשיב:**

(נא לסמן במקום המתאים)

🞎 אנו מודיעים כי בהמשך לפגישות המהו"ת שהתקיימו ביחידת הסיוע, אנו מעוניינים להמשיך בהליך חלופי ליישוב הסכסוך בפני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ומסכימים להאריך את התקופה לעיכוב ההליכים בפני הערכאה השיפוטית עד יום \_\_\_\_\_\_\_\_\_\_\_\_\_\_\_\_\_\_\_\_.

🞎 אנו מודיעים כי אנו מסכימים להאריך את התקופה לעיכוב הליכים בפני הערכאה השיפוטית בתקופה נוספת, עד יום\_\_\_\_\_\_\_\_\_\_\_\_\_\_\_.

1. ידוע לנו כי בתקופת ההארכה וכן ב-15 הימים שלאחר תום התקופה כאמור לא נוכל להגיש תובענות בעניין של סכסוך משפחתי בינינו לכל ערכאה שיפוטית, ולא תדון ערכאה שיפוטית בתובענה בעניין של סכסוך משפחתי בינינו.
2. ידוע לנו כי אם יבקש מי מאתנו להפסיק את ההליך ליישוב הסכסוך לפני תום תקופת ההארכה המוסכמת יודיע על כך בכתב לצד שכנגד עם העתק ליחידת הסיוע ומי שהגיש את הבקשה ליישוב הסכסוך יהיה רשאי להגיש כתב תביעה לערכאה שיפוטית מוסמכת לפי סעיף 4 לחוק לאחר שיחלפו 15 ימים מיום מתן ההודעה האמורה.

🞎 אנו מודיעים כי הגענו להסכם בעניין הסכסוך המשפחתי.

**חתימת הצדדים**

\_\_\_\_\_\_\_\_\_\_\_\_ (המבקש)

\_\_\_\_\_\_\_\_\_\_\_\_\_ (המשיב)

**תאריך\_\_\_\_\_\_\_\_\_\_\_\_\_\_\_**

🞎אנו מודיעים כי בהמשך לפגישות המהו"ת שהתקיימו ביחידת הסיוע **לא הגענו להסכמה על המשך ההליך ליישוב הסכסוך בהסכמה, ועל הארכת תקופת עיכוב ההליכים.**

**\_\_\_\_\_\_\_\_\_\_\_\_**

**חתימת המבקש/ המשיב**

 **תאריך\_\_\_\_\_\_\_\_\_\_\_\_\_\_\_**

**טופס 4**

**(תקנה 10)**

**בקשה לסעד זמני לשמירת מצב קיים או לעיכוב יציאה מן הארץ בתקופת עיכוב הליכים לפי תקנה 10 לתקנות להסדר התדיינויות בסכסוכי משפחה התשע"ו- 2016**

בערכאה השיפוטית\_\_\_\_\_\_\_\_\_\_\_\_\_\_\_ב\_\_\_\_\_\_\_\_\_\_\_\_

**בעניין שבין המבקש:**\_\_\_\_\_\_\_\_\_\_\_\_\_

תעודת זהות

מרחוב

טלפון:

פקסימילה:

דואר אלקטרוני:

אם המבקש מיוצג על ידי בא כוח:­­­­\_\_\_\_\_\_\_\_\_\_\_

מרחוב \_\_\_\_\_\_\_ , בעיר­­­­\_\_\_\_\_\_\_\_\_\_\_\_

טלפון: , פקסימילה:

מספר רישיון:

**לבין המשיב:\_\_\_\_\_\_\_\_\_\_\_\_\_\_\_\_\_**

תעודת זהות

מרחוב

טלפון:

פקסימילה

דואר אלקטרוני:

ואם המשיב מיוצג על ידי בא כוח: \_\_\_\_\_\_\_\_\_\_\_

מרחוב \_\_\_\_\_\_\_ , בעיר\_\_\_\_\_\_\_\_\_\_\_\_

טלפון: , פקסימילה:

מספר רישיון:

**סוגי הסעדים הזמניים המבוקשים (יש לסמן):**

🞎 צו לשמירת המצב הקיים כדלקמן:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ציין את תוכן הצו המבוקש)

🞎 צו לעיכוב יציאה מן הארץ.

**להלן הנימוקים לבקשה:**

(לתשומת לבך, יש לנמק את הבקשה באופן קצר ותמציתי, ולכלול רק את עיקרי העובדות הנדרשות לצורך הדיון בה; הערכאה השיפוטית רשאית למחוק או להורות על תיקון בקשה לסעד זמני שתוגש לה שלא נערכה בצורה קצרה ותמציתית או שכללה עובדות שאינן דרושות לצורך הדיון בה ולחייב את מגישה בהוצאות משפט.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**נא לצרף אסמכתאות לבקשה.**

**הרצאת פרטים:**

1. פרטים אישיים:

מספר זהות: תאריך לידה:   כתובת: טלפון בבית: נייד: טלפון בעבודה: מקום העבודה: כתובת העבודה:

 \* פרטי בן הזוג ימולאו לגבי בן הזוג המשיב

 \*בתביעה בענינו של קטין באמצעות הורהו ימולאו הפרטים של אותו הורה נוסף על פרטי הקטין שהתביעה בעניינו.

 \*בתביעה עצמאית של קטין, באמצעות אפוטרופוס לדין או בא כוח, יש למלא את פרטי שני ההורים, בנוסף לפרטי הקטין.

 בן/בת הזוג: מספר זהות: תאריך לידה:   כתובת: טלפון בבית: נייד:

 טלפון בעבודה: מקום העבודה: כתובת העבודה:

2. ילדים אם הסעד הדחוף נוגע להם:

   שם:  תאריך לידה: מקום מגורי הילד:

 3. מידע על בקשה פתוחה ליישוב סכסוך (אם הוגשה בקשה ליישוב סכסוך בערכאה שיפוטית אחרת, יש לציין אף זאת, ולשלוח עותק של טופס זה והחלטות שניתנו בו לערכאה האמורה):

🞎אין כרגע בקשה פתוחה ליישוב סכסוך בהסכמה.

🞎בקשה ליישוב סכסוך בהסכמה פתוחה ביחידת הסיוע שליד בית המשפט למשפחה/בית הדין ב\_\_\_\_\_\_\_\_

מספר התיק \_\_\_\_\_\_\_\_\_

הסעד מבוקש \_\_\_\_\_\_\_\_\_\_\_\_\_\_\_

החלטות שניתנו בבקשה \_\_\_\_\_\_\_\_\_\_\_\_

**הצהרה:**

אני החתום מטה \_\_\_\_\_\_\_\_\_\_\_\_\_\_\_ מספר תעודת זהות \_\_\_\_\_\_\_\_\_\_\_\_\_\_\_\_\_\_ לאחר שהוזהרתי כי עלי לומר את האמת כולה ואת האמת בלבד, וכי אם לא אעשה כן אהיה צפוי לעונשים הקבועים בחוק, מצהיר בזה לאמר:

אני המבקש\_\_\_\_\_\_\_\_\_\_

תצהירי זה ניתן לתמיכה בבקשה לסעד ביניים בתיק \_\_\_\_\_\_\_\_

האמור ידוע לי בידיעה אישית/ לפי מיטב ידיעתי ואמונתי/ נסמך על אסמכתאות

אני מצהיר בזה כי תוכן תצהירי זה אמת,

חתימה\_\_\_\_\_\_\_\_\_\_\_\_

תאריך\_\_\_\_\_\_\_\_\_\_

אישור

אני החתום מטה \_\_\_\_\_\_\_\_\_\_\_\_\_עורך דין, מאשר בזה כי ביום \_\_\_\_\_\_\_\_\_\_\_הופיע בפני \_\_\_\_\_\_\_\_\_\_\_\_\_ המוכר לי אישית/ שזיהיתיו לפי תעודת זהות מספר \_\_\_\_\_\_\_\_\_\_\_\_\_\_\_\_\_\_\_ולאחר שהזהרתיו כי עליו לומר את האמת וכולה ואת האמת בלבד, וכי יהיה צפוי לעונשים הקבועים בחוק אם לא יעשה כן, אישר נכונות הצהרתו דלעיל, וחתם עליה בפני.

חתימת מקבל התצהיר \_\_\_\_\_\_\_\_\_\_\_\_\_\_

**טופס 5**

**(תקנה 12)**

**בקשה לסעד דחוף שלא בדרך בקשה ליישוב סכסוך לפי תקנה 12 לתקנות להסדר התדיינויות בסכסוכי משפחה התשע"ו-2016**

**בבית המשפט לענייני משפחה/ בית דין רבני**

ב\_\_\_\_\_\_\_\_\_\_\_

תאריך:

מספר תיק \_\_\_\_\_\_\_\_\_\_\_\_\_\_\_\_\_\_

**בעניין שבין המבקש:**

ואם המבקש מיוצג על ידי בא כוח

באמצעות עורך הדין \_\_\_\_\_\_\_\_\_\_\_\_\_

מרחוב \_\_\_\_\_\_\_\_\_\_\_\_\_\_\_\_\_\_\_

טלפון:      , פקסימילה:

**לבין המשיב:**

ואם המשיב מיוצג על ידי בא כוח

באמצעות עורך הדין

מרחוב

טלפון:      , פקסימילה:

מוגשת בזאת בקשה לסעד דחוף ללא בקשה ליישוב סכסוך לפי סעיף 3(ז)(1) לחוק להסדר התדיינויות בסכסוכי משפחה (הוראת שעה), התשע"ה-2014.

**סוג הסעד הדחוף:**

🞎 בקשה לטיפול רפואי דחוף בקטין

סיבת הדחיפות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

🞎 בקשת דרכון ויציאה מחוץ לישראל של קטין לצורך פעילות חינוכית\_\_\_\_\_\_\_\_\_\_\_\_

סיבת הדחיפות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

🞎 בקשה לסעד דחוף בעניין מזונות או החזקת ילדים וסדרי קשר, לתקופת עיכוב ההליכים, במקרים חריגים שבהם המתנה לפגישת המהו"ת הראשונה תגרום נזק של ממש לצדדים או לילדיהם.

סיבת הדחיפות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

🞎 תובענה דחופה בענייני גירושין כשנתבע המתגורר מחוץ לישראל נמצא בישראל.

סיבת הדחיפות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

🞎 תובענה דחופה בענייני גירושין בנסיבות מיוחדות אחרות בהן המתנה עלולה למנוע את התרת הנישואין.

סיבת הדחיפות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

אסמכתאות מצורפות לעניין הבקשה ודחיפותה:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. פרטים אישיים:

 מספר זהות:

 תאריך לידה:        כתובת:       טלפון בבית:       נייד:

 טלפון בעבודה:       מקום העבודה:       כתובת העבודה:

 \* פרטי בן הזוג ימולאו לגבי בן הזוג המשיב

 \* בתביעה בעניינו של קטין באמצעות הורהו ימולאו הפרטים של אותו הורה נוסף על פרטי הקטין.

\* בתביעה עצמאית של קטין באמצעות אפוטרופוס לדין או עורך דין, יומלאו פרטי שני ההורים, בנוסף על פרטי הקטין.

 בן/בת הזוג:

 מספר זהות:

 תאריך לידה:        כתובת:       טלפון בבית:       נייד:

 טלפון בעבודה:       מקום העבודה:       כתובת העבודה:

2. ילדים אם הסעד הדחוף נוגע להם:

 שם:       תאריך לידה:       מקום מגורי הילד:

3. הצהרה

אני החתום מטה \_\_\_\_\_\_\_\_\_\_\_\_\_\_\_ מספר תעודת זהות \_\_\_\_\_\_\_\_\_\_\_\_\_\_\_\_\_\_ לאחר שהוזהרתי כי עלי לומר את האמת כולה ואת האמת בלבד, וכי אם לא אעשה כן אהיה צפוי לעונשים הקבועים בחוק, מצהיר בזה לאמר:

אני המבקש­­­­\_\_\_\_\_\_\_\_\_

תצהירי זה ניתן לתמיכה בבקשה לסעד ביניים בתיק \_\_\_\_\_\_\_\_

האמור ידוע לי בידיעה אישית/ לפי מיטב ידיעתי ואמונתי/ נסמך על אסמכתאות

אני מצהיר בזה כי תוכן תצהירי זה אמת,

חתימה\_\_\_\_\_\_\_\_\_\_\_\_

תאריך\_\_\_\_\_\_\_\_\_\_

אישור

אני החתום מטה \_\_\_\_\_\_\_\_\_\_\_\_\_עורך דין, מאשר בזה כי ביום \_\_\_\_\_\_\_\_\_\_\_הופיע בפני \_\_\_\_\_\_\_\_\_\_\_\_\_ המוכר לי אישית/ שזיהיתיו לפי תעודת זהות מספר \_\_\_\_\_\_\_\_\_\_\_\_\_\_\_\_\_\_\_ולאחר שהזהרתיו כי עליו לומר את האמת וכולה ואת האמת בלבד, וכי יהיה צפוי לעונשים הקבועים בחוק אם לא יעשה כן, אישר נכונות הצהרתו דלעיל, וחתם עליה בפני.

חתימת מקבל התצהיר \_\_\_\_\_\_\_\_\_\_\_\_\_\_

**טופס 6**

**(תקנה 15)**

**בקשה לקיצור או להארכה של תקופת עיכוב ההליכים**

**בערכאה השיפוטית**

ב\_\_\_\_\_\_\_\_\_\_\_

תאריך:

מספר תיק \_\_\_\_\_\_\_\_\_\_\_\_\_\_\_\_\_\_

**בעניין שבין המבקש:**

ואם המבקש מיוצג על ידי בא כוח

באמצעות עורך הדין \_\_\_\_\_\_\_\_\_\_\_\_\_

מרחוב \_\_\_\_\_\_\_\_\_\_\_\_\_\_\_\_\_\_\_

טלפון:      , פקסימילה:

**לבין המשיב:**

ואם המשיב מיוצג על ידי בא כוח

באמצעות עורך הדין

מרחוב

טלפון:      , פקסימילה:

מוגשת בזאת בקשה לקיצור/ להארכה של תקופת עיכוב ההליכים לפי תקנה 15 לתקנות להסדר התדיינויות בסכסוכי משפחה, התשע"ו-2016.

**עילת הבקשה לקיצור התקופה:**

🞎 הגשת בקשה דחופה בענין העברת ילד למסגרת חינוכית;

סיבת הדחיפות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

🞎 הגשת בקשה דחופה לעניין טיפול פסיכולוגי או בקשה שאינה דחופה בעניין בדיקה, טיפול או אשפוז פסיכיאטרי בקטין;

סיבת הדחיפות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

🞎 הגשת תובענה בעניין של סכסוך משפחתי אם חלפה יותר משנה מיום הגשת בקשה ליישוב סכסוך בין הצדדים, אך מתקיימת בין הצדדים התדיינות שיפוטית בעניין אחר של סכסוך משפחתי, או שהתדיינות כאמור הסתיימה בסמוך לפני הגשת הבקשה החדשה;

🞎 בקשה לסעד דחוף בעניין מזונות או החזקת ילדים וסדרי קשר, לתקופת עיכוב ההליכים, במקרים חריגים שבהם המתנה לתום תקופת עיכוב ההליכים תגרום נזק של ממש לצדדים או לילדיהם;

סיבת הדחיפות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

🞎 הגשת תובענה בעניין של סכסוך משפחתי אם כתובת הצד השני אינה ידועה או שהוא מתגורר מחוץ לישראל או שוהה מחוץ לישראל לתקופה שאיננה מאפשרת את קיום פגישות המה"ות;

🞎 הגשת תובענה בעניין של סכסוך משפחתי אם נגד הצד השני הוגש כתב אישום עקב עבירות אלימות או מין כנגד בן או בת הזוג או כנגד ילדם של בני הזוג או של אחד מהם או שהוצא צו הגנה לפי חוק למניעת אלימות במשפחה, התשנ"א–1991;

🞎 הגשת תובענה בעניין של סכסוך משפחתי של אשה הנמצאת במקלט לנשים מוכות לפי שיקול דעתה של יחידת הסיוע;

🞎 הגשת תובענה למזונות לפי הסכמים ואמנות בין מדיניות שישראל צד להן;

🞎 הגשת בקשה לאכיפה והכרה של פסק דין זר שבסמכות בית משפט לענייני משפחה;

🞎 הגשת תובענה לחלוקת רכוש או לפסיקת מזונות אם לאחד הצדדים הוצא צו כינוס או מתנהל בעניינו הליך פשיטת רגל;

* לצורך הגשת בקשה לסידור גט בהסכמת הצדדים.

**עילת הבקשה להארכת התקופה:**

🞎 הצד השני גרם לביטול פגישות מהו"ת או לא הופיע אליהן בחוסר תום לב;

🞎 נבצר מאחד מהצדדים להשתתף בפגישות המהו"ת בתוך התקופה שנועדה לכך בשל אבל, מחלה או מחלה של בן משפחה מדרגה ראשונה;

🞎 אחד הצדדים לבקשה ליישוב סכסוך היה מחוץ לישראל במועד הגשת הבקשה והארכת תקופת עיכוב ההליכים נדרשת כדי לאפשר את קיומן של פגישות המהו"ת ובלבד שאותו צד צפוי לשוב תוך זמן קצר

אסמכתאות מצורפות לעניין הבקשה ודחיפותה:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

🞎 רצ"ב המלצת יחידת הסיוע בענין.

1. פרטים אישיים:

 מספר זהות:

 תאריך לידה:        כתובת:       טלפון בבית:       נייד:

 טלפון בעבודה:       מקום העבודה:       כתובת העבודה:

 \* פרטי בן הזוג ימולאו לגבי בן הזוג המשיב

 \* בתביעה בעניינו של קטין באמצעות הורהו ימולאו הפרטים של אותו הורה נוסף על פרטי הקטין.

\* בתביעה עצמאית של קטין באמצעות אפוטרופוס לדין או עורך דין, יומלאו פרטי שני ההורים, בנוסף על פרטי הקטין.

 בן/בת הזוג:

 מספר זהות:

 תאריך לידה:        כתובת:       טלפון בבית:       נייד:

 טלפון בעבודה:       מקום העבודה:       כתובת העבודה:

2. ילדים אם הבקשה נוגעת להם:

 שם:       תאריך לידה:       מקום מגורי הילד:

3. הצהרה

אני החתום מטה \_\_\_\_\_\_\_\_\_\_\_\_\_\_\_ מספר תעודת זהות \_\_\_\_\_\_\_\_\_\_\_\_\_\_\_\_\_\_ לאחר שהוזהרתי כי עלי לומר את האמת כולה ואת האמת בלבד, וכי אם לא אעשה כן אהיה צפוי לעונשים הקבועים בחוק, מצהיר בזה לאמר:

אני המבקש­­­­\_\_\_\_\_\_\_\_\_

תצהירי זה ניתן לתמיכה בבקשה לקיצור או הארכת תקופת עיכוב ההליכים בתיק \_\_\_\_\_\_\_\_

האמור ידוע לי בידיעה אישית/ לפי מיטב ידיעתי ואמונתי/ נסמך על אסמכתאות

אני מצהיר בזה כי תוכן תצהירי זה אמת,

חתימה\_\_\_\_\_\_\_\_\_\_\_\_

תאריך\_\_\_\_\_\_\_\_\_\_

אישור

אני החתום מטה \_\_\_\_\_\_\_\_\_\_\_\_\_עורך דין, מאשר בזה כי ביום \_\_\_\_\_\_\_\_\_\_\_הופיע בפני \_\_\_\_\_\_\_\_\_\_\_\_\_ המוכר לי אישית/ שזיהיתיו לפי תעודת זהות מספר \_\_\_\_\_\_\_\_\_\_\_\_\_\_\_\_\_\_\_ולאחר שהזהרתיו כי עליו לומר את האמת וכולה ואת האמת בלבד, וכי יהיה צפוי לעונשים הקבועים בחוק אם לא יעשה כן, אישר נכונות הצהרתו דלעיל, וחתם עליה בפני.

חתימת מקבל התצהיר \_\_\_\_\_\_\_\_\_\_\_\_\_\_

(חמ 3-5250)

1. ס"ח התשע"ה עמ' 116; התשע"ו, עמ' 334. [↑](#footnote-ref-1)
2. ס"ח התשנ"ה עמ' 393. [↑](#footnote-ref-2)
3. ס"ח התשמ"ד עמ' 198. [↑](#footnote-ref-3)
4. ס"ח תשט"ו, עמ' 68. [↑](#footnote-ref-4)
5. ק"ת התשנ"ו, עמ' 983. [↑](#footnote-ref-5)
6. ק"ת התשל"ג עמ' 2048 . [↑](#footnote-ref-6)
7. ס"ח התשל"ב עמ' 95 [↑](#footnote-ref-7)
8. ס"ח התשנ"ה עמ' 393. [↑](#footnote-ref-8)
9. ס"ח התשע"א, עמ' 918. [↑](#footnote-ref-9)
10. ס"ח התשנ"א, עמ' 138. [↑](#footnote-ref-10)
11. תקנות בתי המשפט (רשימת מגשרים), התשע"ו – 2016 נמצאות בשלבים אחרונים לפני הבאתם לאישור הוועדה. בשל הצורך בתקופת היערכות, אנו שוקלים אפשרות כי בתקופת הביניים יופנו הצדדים לרשימת מגשרים זמנית, שתפורסם באתר האינטרנט של משרד הרווחה והשירותים החברתיים. [↑](#footnote-ref-11)
12. ס"ח התשנ"א, עמ' 138 [↑](#footnote-ref-12)
13. ס"ח התשס"ב, עמ' 6 [↑](#footnote-ref-13)